Kretingos Marijos Tiškevičiūtės mokyklos 2019-2020 ir 2020-2021 mokslo metų ikimokyklinio, priešmokyklinio, pradinio ugdymo ir pagrindinio ugdymo programų ugdymo plano

1 priedas

**UGDYMO ORGANIZAVIMAS KRETINGOS MARIJOS TIŠKEVIČIŪTĖS**

**MOKYKLOJE KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Ugdymo organizavimas karantino, ekstremalios situacijos, ekstremalaus įvykio šalyje ar įvykio Mokykloje (toliau - ypatingos aplinkybės), kai ugdymo procesas negali būti organizuojamas įstaigoje kasdieniu mokymo proceso organizavimo būdu dėl keliamo pavojaus Mokinių saugumui, sveikatai ar gyvybei, gali būti koreguojamas, laikinai stabdomas arba organizuojamas nuotoliniu mokymo proceso organizavimo būdu, atsižvelgiant į tų ypatingų aplinkybių trukmę, pobūdį ir apimtis, vadovaujantis Kretingos Marijos Tiškevičiūtės mokyklos ugdymo proceso organizavimo nuotoliniu būdu tvarkos aprašu patvirtintu mokyklos direktoriaus 2020 m. kovo 20 d. įsakymu Nr. V1-17.

2. Ugdymo organizavimo tvarka, esant ypatingoms aplinkybėms, veiklos organizavimo formoms bus vykdomos vadovaujantis valstybės ar savivaldybės lygio ekstremalių situacijų valdymo operacijų vadovų sprendimais, Mokyklos direktoriaus įsakymais ir Mokyklos parengtais tvarkos aprašais, reikalui esant, patikslinamos taisyklėmis kiekvienas konkrečiam atvejui.

3. Mokyklos direktorius, nesant valstybės ar savivaldybės lygio institucijų įsakymų, ekstremalių situacijų valdymo operacijų vadovų sprendimų ar kitų teisės aktų, priims sprendimus dėl:

3.1. laikino koregavimo priemonių ugdymo proceso įgyvendinimui;

3.2. pamokų trukmės ir laiko nustatymo;

3.3. pamokų pradžios ir pabaigos laiko nustatymo;

3.4. ugdymo proceso perkėlimo į kitas aplinkas;

3.5.ugdymo proceso vykdymo mišriu ar nuotoliniu būdu;

3.6. pasirinktos veiklos organizavimo formos (mišraus, nuotolinio) vykdymo tvarkaraščių, sinchroninio/asinchroninio darbo proporcijų, švietimo pagalbos teikimo, emocinio saugumo užtikrinimo atvejų.

4. Ugdymo procesas Mokyklos direktoriaus įsakymu gali būti laikinai stabdomas ne ilgiau kaip 1–3 darbo dienas. Jeigu ugdymo procesas turi būti stabdomas ilgesnį laiką, Mokyklos direktorius tokį sprendimą dėl ugdymo proceso stabdymo derina su steigėju ar jos įgaliotu asmeniu:

4.1. laikinai stabdomo ugdymo proceso atveju numatomos priemonės dėl ugdymo proceso koregavimo ir kurso intensyvinimo, šių dienų įskaičiavimo/neįskaičiavimo į ugdymo dienų skaičių;

4.2. Mokyklos direktorius, priėmęs sprendimus dėl ugdymo proceso stabdymo, koregavimo, informuos Mokyklos tarybą, Kretingos rajono savivaldybės vykdomosios institucijos įgaliotus asmenis, Mokinių tėvus (elektroniniuose dienynuose, Mokyklos internetinėje svetainėje).

5. Esant ypatingoms aplinkybėms, kurios valstybės, savivaldybės lygmeniu ar Mokyklos direktoriaus sprendimu numato ugdymą organizuoti nuotoliniu mokymo būdu, Mokykla:

5.1. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.2. vadovaujasi Mokyklos parengtomis Nuotolinio ugdymo taisyklėmis, tvarkos aprašu;

5.3. įvertina, mokinių galimybę dalyvauti ugdymo procese pasirinkta mokymo forma ir būdu (kad visi mokiniai būtų apsirūpinę reikiamomis priemonėmis, turėtų priėjimą prie mokymosi išteklių. Jei mokinio namuose nėra sąlygų mokytis, sudaromos sąlygos mokytis Mokykloje, jeigu joje nėra aplinkybių, kurios keltų pavojų mokinio gyvybei ir sveikatai. Nesant tokių galimybių, sprendžiama dėl savarankiško mokymosi ir atsiskaitymo už jį, konsultacijų teikimo atvejai);

5.4. susitaria dėl galimų, ugdymo eigoje iškylančių, šios problemos sprendimo būdų;

5.5. numato galimų veiklos formų ir būdų pasirinkimo alternatyvas;

5.6. numato galimos pagalbos šaltinius, priemones, būdus, specialistus;

5.7. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymo poreikių, ugdymo specifikos ir švietimo pagalbos teikimo;

5.8. atsižvelgiant į mokytojų pajėgumą ir gebėjimo dirbti kompiuteriniu įgūdžius, numato sinchroninio/asinchroninio ugdymo trukmę (siekiama skirti 50 procentų ugdymo procesui numatyto laiko sinchroniniam ugdymui, ir 50 procentų – asinchroniniam ugdymui);

5.6. pertvarko pamokų tvarkaraštį, pritaikant jį ugdymo procesui organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas, joms skiriamą nepertraukiamo sinchroninio ugdymo trukmę per dieną ( iki 2 val.);

5.7. susitaria su Mokyklos mokytojais dėl tarp dalykinio bendradarbiavimo, ugdymo turinio integracijos, kad asinchroniniu būdu vykdomas ugdymo procesas, atsižvelgiant į mokinių galimybes ir amžiaus ypatumus, būtų įvairus ir prasmingas (tikslingas tiesioginio transliavimo internetu ar televizijoje pamokų stebėjimas, filmuotų užduočių atlikimas, užduočių atlikimas elektroninėse platformose, knygų skaitymas, užduočių atlikimas iš vadovėlių ir t. t.);

5.8. susitaria, kaip bus skiriamos mokymosi užduotys, vertinama ir įsivertinama, kaip pateikiama ugdymui(si) reikalinga medžiaga ar informacija, kada ir kokiu būdu mokinys gali paprašyti mokytojo pagalbos ir paaiškinimų, kiek mokiniai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys mokiniams, jų tėvams (globėjams, rūpintojams) ir fiksuojami įvertinimai ir pan.;

5.9. paskiria asmenis, kurie teiks bendrąją informaciją apie Mokyklos ugdymosi proceso organizavimo tvarką, švietimo pagalbos teikimą ir/ar komunikuos su tėvais, suinteresuotomis institucijomis kitais svarbiais klausimais tol, kol neišnyks ypatingos aplinkybės šalyje ar Mokykloje, dėl kurių ugdymo procesas negalėjo būti organizuojamas kasdieniu mokymo proceso organizavimo būdu;

5.10. numato planą, kaip pasibaigus ypatingoms aplinkybėms Mokykla sugrįš prie įprasto ugdymo proceso organizavimo.

6. Visa informacija apie ugdymo organizavimo ypatumus, sąlygas ir trukmę esant ypatingoms aplinkybėms šalyje ar Mokykloje skelbiama Mokyklos internetiniame tinklalapyje www.tiskeviciute.kretinga.lm.lt, elektroniniuose dienynuose „TAMO“ ir „Mūsų darželis“ bei Mokyklos Facebook puslapyje.

\_\_\_\_\_\_\_\_\_\_\_\_\_\_\_\_\_\_